Kedves Horgásztársak!
Az alábbi témákban várjuk hozzászólásaikat!
Kérjük, hogy a regisztrációkor pontos adatokat adjanak meg. A hozzászólások előmoderálást követően jelennek meg az oldalon.
Tisztelt Admin!
Időnként el -el olvasom a horgászrendet és a mai nap az eltiltásoknál a következőket találtam: A megengedettnél jelentősen több készség használata: 1-3 év eltiltás. Én egyet is értek vele de kerestem a "megengedettnél jelentősen több készség" meghatározását! ezt hol találom? Szerintem ez úgy lenne helye, hogy a "A megengedettnél több készség"
használata:!
Szerintem ez nagyon félreérthető!
Várom válaszukat Kovács lászló
Tisztelt Kovács László Úr!
A felnőtt horgásznak 2 készséggel engedélyezett horgásznia. Ha 3-mal vagy többel horgászik, az a halgazdálkodási törvény megsértésének minősül, ami miatt minden esetben feljelentjük a horgászt. Ekkor közigazgatási eljárás indul ellene, aminek következménye az állami jegy bevonása néhány hónapra, valamint halvédelmi bírság megfizetése a hatóság felé. 3 bot esetén megelégszünk ennyivel. Azonban ha valaki jelentősen több bottal horgászik, akkor a fent leírt eljáráson túlmenően, plusz büntetésként (a botok számának függvényében) 1-3 évre tiltjuk el.
Egyébként pedig nincs mit félre érteni: szabályosan kell horgászni, maximum 2 db horgászkészséggel és akkor nem lehet semmi probléma.
Üdvözlettel: Nagy Gábor
Tisztelt admin!
Az lenne a kérdésem, hogy a Kis-Balaton északi oldalán engedélyezett-e az éjszakai horgászat (24-04)?
Tisztelt Tomonicska Péter Úr!
A szabályozást egységesen kell érteni a Kis-Balaton teljes területére. Az Ön által említett időpontokban nem engedélyezett a horgászat.
Üdvözlettel:
Hamvasi Miklós
Tisztelt Admin!
Lehet,hogy kényes témát írok.Mai napon,este Balatonberényben,az egyik strandról a vízi rendőrök zavartak el horgászokat,illetve az önkormányzat is erőlködik,hogy a strandon nem lehet horgászni.Ezzel szerintünk sértik a meg vett jogunkat a horgászathoz.Balatonberényben a strandok kivételével vagy lezárt partszakaszok vannak,vagy ami nincs lezárva,ott meg vastag hínár van,azt a részt nem lehet meghorgászni.Ilyenkor mit lehetne tenni?
Köszönöm.
Tisztelt Végh László Úr!
Sajnos a vízparti önkormányzatoknak lehetőségük van a saját partszakaszukon megtiltani a horgászatot, ha az a terület kijelölt fürdőhely (strand). Ezt táblán elhelyezett információval kell az odaérkezők tudtára adni. Balatonberényben egy lezárt (fizető) strand található, emellett a Vitorlás és a Csicsergő sétánynál lévő strandokon szabad horgászni a fürdőzők zavarása nélkül. Ez azt jelenti, hogy nyilván Ön sem a fürdőzők lábai között szeretne horgászni, de este, éjjel, vagy hajnalban, amikor üres a strand, gyakorolhatja a hobbiját.